A murit cântărețul Victor Socaciu. Mesajul emoționant transmis de fiica lui.
Cântărețul Victor Socaciu a murit. Artistul s-a stins din viață luni, la vârsta de 68 de ani. Vestea tragică a fost anunțată de fosta sa soție, Marina Almășan. Ana Maria Socaciu: O inimă mare a încetat să mai bată.
Cântărețul Victor Socaciu a murit luni, la vârsta de 68 de ani. Anunțul a fost făcut de fosta sa soție, Marina Almășan."Îi sunt alături fiului meu, Victor, într-un moment greu al vieții sale.Pierderea părintelui înseamnă, pentru un copil, pierderea uneia din cele două aripi, pe care le primim fiecare, la venirea pe lume.Îi vor și NE vor rămâne amintirile frumoase ale familiei noastre, îmbrăcate în cântecele sale nemuritoare, care vor continua să-i bucure pe cei ce i-au prețuit muzica.Drum lin, spre stele, Victor Socaciu, unde îți doresc să-ți găsești pacea și liniștea.Fiul nostru, Victor Socaciu, va continua să-ți poarte numele. Și, dacă aici, pe pământ, te-au îndepărtat de el, poate de acolo, de sus, îi vei veghea mersul prin viață, alături de mine, de aici, de pe pământ…“, a scris pe Facebook Marina Almășan.Mesajul emoționant transmis de fiica luiFiica lui, Ana Maria Socaciu, a scris pe Facebook un mesaj emoționant:"O inimă mare a încetat să mai bată. Un suflet nobil s-a ridicat la cer.Anunțăm cu nemărginită durere stingerea din viață a celui care a fost soț, tată, bunic, un artist de geniu și un simbol al dragostei de neam: Victor Socaciu.Dumnezeu să-l primească în Împărația Sa alături de cei drepţi!“.